RESOLUCIÓ de 5 de juny de 2024, del director general de Centres Docents, per la qual es fixa el calendari escolar del curs acadèmic 2024-2025 a la Comunitat Valenciana. [2024/5471]
L’Orde d’11 de juny de 1998, de la Conselleria de Cultura, Educació i Ciència, establix els criteris generals pels quals s’ha de regir el calendari escolar per a tots els centres docents de la Comunitat Valenciana que impartixen ensenyaments d’Educació Infantil, Educació Primària, Educació Secundària Obligatòria, Formació Professional, Batxillerat, ensenyaments artístics i ensenyaments d’idiomes. La citada disposició atribuïx a la Direcció General de Centres Docents la competència per a dictar la resolució en la qual es fixe el període lectiu de cada curs acadèmic.
D’altra banda, la disposició addicional quinta de la Llei orgànica 2/2006, de 3 de maig, d’Educació, establix el nombre mínim de dies lectius que ha de comprendre el calendari escolar. 
Per això, fent ús de les competències atribuïdes per l’Orde d’11 de juny de 1998, i de les funcions assignades en el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, resolc:

Primer
Les activitats escolars del curs acadèmic 2024-2025 s’iniciaran i finalitzaran, en funció dels ensenyaments cursats, en les dates següents:

1. En Educació Infantil i Educació Primària, s’iniciaran el 9 de setembre de 2024 i finalitzaran el 18 de juny de 2025.
2. En Educació Secundària Obligatòria i Batxillerat s’iniciaran el 9 de setembre de 2024 i finalitzaran el 18 de juny de 2025.
3. En Formació Professional, grau bàsic, grau mitjà i grau superior, s’iniciaran el 9 de setembre de 2024 i finalitzaran el 18 de juny de 2025.

Excepcionalment l’alumnat que curse programes formatius de qualificació bàsica, iniciarà les activitats escolars l’11 de setembre de 2024 i finalitzarà el 18 de juny de 2025.
L’alumnat que curse ensenyaments de Formació Professional de grau bàsic de segona oportunitat, iniciarà les activitats escolars l’11 de setembre de 2024 i finalitzarà el 18 de juny de 2025.
4. En Formació de Persones Adultes, començaran el 16 de setembre de 2024 i finalitzaran el 13 de juny de 2025.
5. En ensenyaments artístics de Música i Dansa, elementals i professionals, ensenyaments professionals d’Arts Plàstiques i Disseny i ensenyaments esportius de règim especial, començaran el 16 de setembre de 2024 i finalitzaran el 13 de juny de 2025.
6. En ensenyaments d’idiomes, començaran el 24 de setembre de 2024 i finalitzaran el 18 de juny de 2025.

Segon
1. L’alumnat s’incorporarà al centre en la data indicada segons els estudis cursats.
La incorporació de l’alumnat d’Educació Infantil s’efectuarà en la forma prevista en les resolucions per les quals es dicten instruccions per a l’organització i funcionament d’esta etapa.
2. Els ensenyaments de Formació Professional i esportives en règim semipresencial o a distància, així com en la modalitat d’oferta parcial, tant en règim presencial com en semipresencial o a distància, es regiran en tota la seua oferta pel calendari establit per als cicles formatius de Formació Professional en règim presencial i modalitat d’oferta completa, això sense perjudici que, quan un alumne/a, una vegada realitzada l’avaluació final, haja superat el cicle formatiu íntegrament, se li aplique el que s’establix en el punt 4 de l’apartat tres d’esta resolució. 

Tercer
1. En el curs escolar 2024-2025, les activitats escolars lectives de l’alumnat d’Educació Infantil i Educació Primària s’ajustaran al que s’establix en els corresponents decrets de currículum i resta de normativa aplicable.
2. En Educació Secundària Obligatòria el nombre de períodes lectius s’ajustarà al que s’establix en el corresponent decret de currículum i resta de normativa aplicable.
3. Els centres que impartisquen Batxillerat i cicles formatius de Formació Professional ajustaran l’atenció educativa directa a l’alumnat al calendari establit en els punts 1.2 i 1.3 de la present resolució, amb independència de les hores lectives en els reials decrets pels quals s’establixen els corresponents títols i es fixen els seus ensenyaments mínims o aspectes bàsics del currículum i la resta de normativa aplicable.
4. Els centres docents programaran les seues activitats d’avaluació de l’alumnat segons les necessitats derivades de la seua inscripció en les proves d’accés als estudis universitaris, pel que fa a l’alumnat de segon curs del Batxillerat, de segon curs de cicles formatius de grau superior de Formació Professional, de segon curs de grau superior dels ensenyaments esportius i de segon curs dels cicles formatius de grau superior d’Arts Plàstiques i Disseny. S’entenen incloses aquelles activitats de l’alumnat que curse simultàniament ensenyaments professionals de música o de dansa i segon curs del Batxillerat.

Quart
Els períodes de vacances d’este curs escolar seran els següents:
1. Vacacions de Nadal: des del 23 de desembre de 2024 al 6 de gener de 2025, tots dos inclusivament.
2. Vacacions de Pasqua: des del 17 al 28 d’abril de 2025, tots dos inclusivament.

Quint
Durant este curs escolar no seran lectius els dies festius següents:

9 d’octubre, dia de la Comunitat Valenciana
1 de novembre, Festa de Tots Sants 
6 de desembre, Dia de la Constitució
19 de març, Sant Josep
1 de maig, Dia Internacional dels Treballadors

Sext
Els ajuntaments podran proposar com a no lectius fins a un màxim de 3 dies, d’acord amb el procediment disposat en l’article quint de l’Orde d’11 de juny de 1998, de la Conselleria de Cultura, Educació i Ciència, que establix els criteris generals pels quals s’ha de regir el calendari escolar per a tots els centres docents de la Comunitat Valenciana que impartixen ensenyaments d’Educació Infantil, Educació Primària, Educació Secundària Obligatòria, Formació Professional, Batxillerat, ensenyaments artístics i ensenyaments d’idiomes.

Sèptim
La Direcció General de Centres Docents podrà autoritzar, per a un centre o una localitat, un calendari escolar diferent de l’establit quan concórreguen circumstàncies excepcionals, d’acord amb el procediment establit en l’article nové de l’esmentada orde. 

Octau
Esta resolució es publicarà en el Diari Oficial de la Generalitat Valenciana.

Contra la present resolució, que no posa fi a la via administrativa, es podrà interposar recurs d’alçada davant el secretari autonòmic d’Educació i Formació Professional, en el termini d’un mes a comptar des de l’endemà de la publicació en el Diari Oficial de la Generalitat Valenciana. Tot això, d’acord amb el que s’establix en els articles 112 en avant de la Llei 39/2015, d’1 d’octubre, del procediment administratiu comú de les administracions públiques, sense perjudici que s’utilitze qualsevol altra via que es considere oportuna.

València, 5 de juny de 2024.- El director general de Centres Docents: Jorge Cabo Martínez.